བྱང་ཨ་རིའི་བོད་དོན་གཏམ་བཤད་ལྔ་པ་དེ། སྤྱི་ལོ་ ༢༠༡༨ ཟླ་ ༡༡ ཚེས་ ༢༥ རེས་གཟའ་ཉི་མའི་ཕྱི་དྲོ་ཚོུད་ ༡།༣༠ ཐོག་ནུབ་བྱང་བོད་མིའི་རིག་གནས་ཚོགས་པའི་ཚོགས་ཁང་ནང་ས་གནས་རྒྱུན་ལས་ཟུར་པ་བཀྲིས་ཚེ་བརྟན་ལགས་ཀྱིས་འགན་ཁུར་གཙོ་བཞེས་དང་ས་རྒྱུན་ཟུར་པ་མཚོ་མོ་ལགས་ཀྱི་རོགས་རམ། པོ་ཊེ་ལན་བོད་མིའི་སྤྱི་མཐུན་ཚོགས་པའི་འཐུན་འགྱུར་འོག་གོ་སྒྲིག་གནང་ཡོད་པ་དང་། སྐབས་དེར་ས་གནས་ཀྱི་བོད་མི་འདུ་འཛོམས་ཐོག་སྤྱི་མཐུན་ཚོགས་པའི་ཚོགས་གཙོ་ནས་དབུས་རྒྱུན་གཉིས་ལ་འཚམས་འདྲིའི་གཏམ་བཤད་དང་མཇལ་དར་བསྒྲོན་ཏེ་ལས་རིམ་ངོ་སྤྲོད་གནང་རྗེས། དབུས་རྒྱུན་གཉིས་ནས་གཏམ་བཤད་དང་མི་དམངས་ཀྱི་དྲི་བ་ཁག་ལ་ལན་འདེབས་གསལ་བཤད་གནང། གཏམ་བཤད་དང་དྲི་བ་དྲིས་ལན་གྱི་ལས་རིམ་གྲུབ་རྗེས་ས་གཞོན་རྒྱུན་ལས་ཟུར་པ་བཀྲིས་ཚེ་བརྟན་ལགས་ནས་དབུས་རྒྱུན་གཉིས་དང་མི་དམངས་ལ་ཐུགས་རྗེ་ཆེ་ཞུའི་བཀའ་སློབ་གནང་སྟེ་ལས་རིམ་གྲུབ། སྐབས་དེར་ས་གཞོན་རྒྱུན་ལས་ཟུར་པ་རྣམ་པའི་རོགས་རམ་འོག་ཞལ་འདེབས་བསྡུ་སློང་དང་གཞོན་ནུའི་ཚོང་རྫས་སྟོད་གོས་དང་རྒྱལ་དར་བཅས་བཙོངས་ནས་དཔལ་འབྱོར་འདུ་འགོད་ཀྱང་གང་ལེགས་གནང་ཐུབ་པ་བྱུང་ཡོད།